2 Seo Jesaya morwa Amotse a se bonego ponong mabapi le Juda le Jerusalema ke se:+ 2 Mehleng ya bofelo+ thaba ya ntlo+ ya Jehofa e tla thewa ya tia e phagametše dithaba+ tše dingwe gomme e tla phagamela le meboto;+ ditšhaba ka moka di tla kgeregela go yona.+ 3 Meraforafo e tlo ya go yona e re: “Etlang+ re rotogeleng thabeng ya Jehofa, ntlong ya Modimo wa Jakobo; o tla re ruta ditsela+ tša gagwe gomme ra sepela mebileng ya gagwe.” Gobane molao o tlo tšwa Tsione gomme lentšu la Jehofa la tšwa Jerusalema.+ 4 O tla ahlolela ditšhaba+ tše dintši gomme a lokiša ditaba+ le meraforafo.+ Batho ba tla rula ditšhoša tša bona ba di dira megoma gomme marumo a bona ba a dira disekela.+ Setšhaba se ka se emišetše se sengwe tšhoša, e bile di ka se sa hlwa di ithuta ntwa.+ 5 Lena ba ntlo ya Jakobo, etlang re sepeleng seetšeng sa Jehofa.+ 6 Ka gobane o lahlile batho ba gago, e lego ba ntlo ya Jakobo.+ Ka ge ba atetšwe ke dilo tša ka Bohlabela,+ ba dira maleatlana+ go etša Bafilisita gomme ba atetšwe ke bana ba bašele.+ 7 Naga ya bona e tletše silifera le gauta gomme mahumo a bona ga a fele.+ Naga ya bona e tletše dipere gomme dikoloi tša bona ga di fele.+ 8 Naga ya bona e tletše medimo e se nago mohola.+ Ba khunamela dilo tšeo di bopilwego ke diatla tša bona, tšeo di dirilwego ke menwana ya bona.+ 9 Batho ba a inyatšiša, ba a kokobetšwa gomme o ka se ba swarele.+ 10 Tsenang ka maweng le khute mekoting e le ge le boifa Jehofa le bogolo bja letago la gagwe.+ 11 Mahlo a baikgogomoši a tla kokobetšwa, baikgantšhi ba tla inamišwa;+ ke Jehofa a nnoši a tlago go godišwa letšatšing leo.+ 12 Ka gobane ke letšatši la Jehofa wa madira.+ Le tlela bohle bao ba iphagamišago le bao ba ikgodišago gotee le bohle bao ba phagamego goba ba maemo a tlase;+ 13 la tlela le dihlare ka moka tša metsedara tša Libanoni+ tše dikgolo le tše ditelele gotee le dihlare tše dikgolokgolo tša Bashani;+ 14 la tlela le dithaba ka moka tše ditelele le meboto ka moka e megolo;+ 15 la tlela le ditora ka moka tše di phagamego le merako ka moka e tiilego;+ 16 la tlela le dikepe ka moka tša Tarashishi+ le diketswana ka moka tše dibotse. 17 Baikgogomoši ba tla kokobetšwa gomme baikgantšhi ba tla inama;+ ke Jehofa a nnoši a tlago go godišwa letšatšing leo.+ 18 Medimo e se nago mohola e tla hwelela sa ruri.+ 19 Batho ba tla tsena maweng le mekoting e le ge ba boifa Jehofa le bogolo bja letago la gagwe,+ ge a ema lefase le a thothomela.+ 20 Letšatšing leo batho ba tla lahlela medimo ya bona ya lefeela ya silifera le yeo e se nago mohola ya gauta yeo e diretšwego go rapelwa go magotlo le bomankgagane,+ 21 gore ba tsene ka maweng le mengeng ya maswika, e le ge ba boifa Jehofa le bogolo bja letago la gagwe,+ ge a ema lefase le a thothomela. 22 Lena se boteng motho yo a bušago moya,+ yena ke selo mang mo a bilego a ka elwa hloko?+